Snæfell keppir í átta liða úrslitum í kvöld Karlalið Snæfells etur kappi við lið Stjörnunnar á útivelli í Garðabæ í kvöld þegar átta liða úrslit Lengjubikarsins í körfubolta fer fram . Hólmarar höfnuðu eins og greint hefur verið frá í öðru sæti D-riðils með 8 stig í riðlakeppni bikarsins meðan Stjörnumenn sigruðu C-riðil með 10 stigum . Leikur kvöldsins hefst kl. 19:15 og verður hægt að fylgjast með lifandi tölfræðiuppfærslu á vef Körfuknattleikssambands Íslands frá honum . Í öðrum leikjum átta liða úrslita mætast Keflavík - Þór Þorlákshöfn , Njarðvík - Grindavík og KR - KFÍ , en allir leikirnir fara fram í kvöld .